
Εισαγωγή
Το Πανεπιστήμιο στο πλαίσιο της συμμόρφωσής του με τον Γενικό Κανονισμό για την Προστασία Δεδομένων και την εθνική νομοθεσία τηρεί τις βασικές αρχές επεξεργασίας δεδομένων των φυσικών προσώπων στα οποία προσφέρει τις υπηρεσίες του και γενικότερα συναλλάσσεται. 
Στο πλαίσιο αυτό, υιοθετεί τη βασική αρχή της ακρίβειας, δηλαδή ότι τα δεδομένα που επεξεργάζεται είναι ακριβή και, όταν είναι αναγκαίο, επικαιροποιούνται, τηρώντας, επιπλέον, διαδικασία για την διόρθωση των δεδομένων «Διαδικασία ανταπόκρισης σε αιτήματα διόρθωσης δεδομένων προσωπικού χαρακτήρα», ώστε να λαμβάνονται όλα τα εύλογα μέτρα για την άμεση διόρθωση δεδομένων προσωπικού χαρακτήρα τα οποία είναι ανακριβή, σε σχέση με τους σκοπούς της επεξεργασίας. Όμοια ισχύει και για τη διαγραφή ή τον περιορισμό της επεξεργασίας των δεδομένων που τηρούνται από το Πανεπιστήμιο και διαπιστωθεί ότι δεν είναι ακριβή, «Διαδικασία ανταπόκρισης σε αιτήματα για διαγραφή δεδομένων», «Διαδικασία ανταπόκρισης σε αιτήματα για εξαίρεση, περιορισμό επεξεργασίας ή αντιρρήσεις στην επεξεργασία προσωπικών δεδομένων». 
Τέλος, για τη διατήρηση της ποιότητας των δεδομένων η ακόλουθη διαδικασία συγκεντρώνει τις απαιτήσεις τήρησης για την επεξεργασία των προσωπικών δεδομένων, για την οποία ενημερώνεται όλο το προσωπικό και οι συνεργάτες του Πανεπιστημίου. 

Διαδικασία διατήρησης της ποιότητας των δεδομένων
Σκοπός
Η διαδικασία περιγράφει τον τρόπο με τον οποίο το Πανεπιστήμιο διασφαλίζει την ποιότητα των δεδομένων που συλλέγει, επεξεργάζεται και αποθηκεύει, δηλαδή κατά πόσον είναι ακριβή και επικαιροποιημένα.  











Μέθοδος1. Έλεγχος για τη διενέργεια επικαιροποίησης
Επικεφαλής Διευθύνσεων/ Τμημάτων Πανεπιστημίου, Υπεύθυνος Προστασίας Δεδομένων,
 Διεύθυνση Μηχανοργάνωσης
3.Υλοποίηση & Τεκμηρίωση επικαιροποίησης
Υπεύθυνος Προστασίας Δεδομένων, Υπεύθυνος Υλοποίησης
Email 

2. Αξιολόγηση  επικαιροποίησης
Υπεύθυνος Προστασίας Δεδομένων, Επικεφαλής Διευθύνσεων/ Τμημάτων, Υπεύθυνος Υλοποίησης
Αρχείο Δραστηριοτήτων Επεξεργασίας
Αρχή
Τέλος

















Ανάλυση

Φάση 1: 	Η κάθε Διεύθυνση/ Τμήμα είναι αρμόδια/αρμόδιο σχετικά με τους σκοπούς επεξεργασίας για τις δραστηριότητες που τηρεί και επεξεργάζεται προσωπικά δεδομένα και είναι υπεύθυνη για την τήρηση ακριβών και επικαιροποιημένων δεδομένων. 
Η αρμόδια Διεύθυνση/το αρμόδιο Τμήμα σε συνεργασία με τον Υπεύθυνο Προστασίας Δεδομένων και όπου απαιτείται το Τμήμα Μηχανοργάνωσης σε περιπτώσεις αιτημάτων διόρθωσης ή περιορισμού της επεξεργασίας ή διαγραφής προσωπικών βάσει των διαδικασιών «Διαδικασία ανταπόκρισης σε αιτήματα διόρθωσης δεδομένων προσωπικού χαρακτήρα», «Διαδικασία ανταπόκρισης σε αιτήματα για εξαίρεση, περιορισμό επεξεργασίας ή αντιρρήσεις στην επεξεργασία προσωπικών δεδομένων» και «Διαδικασία ανταπόκρισης σε αιτήματα για διαγραφή προσωπικών δεδομένων» φροντίζουν κατά τη διάρκεια υλοποίησης του αιτήματος να επικαιροποιούν όλα τα σημεία στα οποία έχουν πρόσβαση και μπορεί να υπόκειται επεξεργασία το ανακριβές δεδομένο που απαιτεί αλλαγή. 
Επιπλέον, η αρμόδια για την επεξεργασία Διεύθυνση/το αρμόδιο για την επεξεργασία Τμήμα και ο Υπεύθυνος Προστασίας Δεδομένων ελέγχει σε ανά τακτά χρονικά διαστήματα (ετησίως) εάν τα προσωπικά δεδομένα που επεξεργάζεται κάθε Διεύθυνση/Τμήμα χρειάζεται να ελεγχθούν ως προς την ακρίβειά τους. Για την αξιολόγηση της ανάγκης για επικαιροποίηση των δεδομένων θέτει για κάθε Διεύθυνση/Τμήμα κριτήρια. Για παράδειγμα:
· συχνότητα χρήσης δεδομένων
· συνέπειες ανακρίβειας δεδομένων
· διαβίβαση δεδομένων σε άλλες Διευθύνσεις/Τμήματα
· τήρηση ανακριβών δεδομένων για λόγους ιστορικότητας
Τέλος, πέραν των ανωτέρω η αρμόδια για την επεξεργασία Διεύθυνση/το αρμόδιο για την επεξεργασία Τμήμα μπορεί να εντάσσει στις λειτουργίες της/του την ύπαρξη αίτησης ή ένταξης σε υπάρχουσα αίτηση ή αποστολής (ετήσιας) ενημέρωσης προς τα φυσικά πρόσωπα που υπάρχει δυνατότητα προσέγγισής τους (π.χ. εργαζόμενοι) κειμένου για τη δυνατότητα επικαιροποίησης των δεδομένων τους που ενδέχεται να έχουν τύχει αλλαγής κατά το προηγούμενο χρονικό διάστημα. 
Φάση 2: 	Ο Υπεύθυνος Προστασίας Δεδομένων αφού επιλέξει ποιες Διευθύνσεις/ποια Τμήματα χρειάζεται να ελέγξουν τα δεδομένα προσωπικού χαρακτήρα που επεξεργάζονται ως προς την ακρίβειά τους, αναθέτει σε ένα αρμόδιο στέλεχος κάθε Διεύθυνσης/Τμήματος, τον Υπεύθυνο Υλοποίησης, την υλοποίηση της επικαιροποίησης των δεδομένων. 
Ο Υπεύθυνος Υλοποίησης κάθε Διεύθυνσης/Τμήματος εντοπίζει τα αρχεία με τα προσωπικά δεδομένα φυσικών προσώπων που διαθέτει τόσο σε φυσικό αρχείο όσο και σε ηλεκτρονικό αρχείο και βάσει και του «Αρχείου Δραστηριοτήτων Επεξεργασίας» και αναγνωρίζει θέματα ακρίβειας. 
Σε ορισμένες περιπτώσεις και κατόπιν έγκρισης του Υπεύθυνου Προστασίας Δεδομένων, ο Υπεύθυνος Υλοποίησης μπορεί να επαληθεύσει την ορθότητα των δεδομένων που τηρεί συγκρίνοντας αντίστοιχα αρχεία άλλων Διευθύνσεων. 
Ο Υπεύθυνος Υλοποίησης σε συνεργασία με τον Υπεύθυνο Προστασίας Δεδομένων, όπου απαιτείται, αξιολογεί τη δυνατότητα επικαιροποίησης των αρχείων με τα νέα δεδομένα, βάσει της δυνατότητας πρόσβασης σε αυτά, αυτόματης διόρθωσης ή διαγραφής, ανάγκης συνεργασίας με τρίτο μέρος για τη διόρθωση ή διαγραφή, χρόνου και κόστους ολοκλήρωσης, διατήρησης ιστορικότητας αρχείου. 
Φάση 3: 	Αφού αξιολογηθούν τα ανωτέρω και αποφασιστεί ποια αρχεία θα υποστούν τις αλλαγές, ο Υπεύθυνος Προστασίας Δεδομένων σε περιπτώσεις μαζικών επικαιροποιήσεων ενημερώνει τη Σύγκλητο/Συμβούλιο Διοίκησης  σχετικά και αναφέρει και τις πιθανές συνέπειες της μη αλλαγής. 
Ο Υπεύθυνος Υλοποίησης αφού εγκρίνει η Σύγκλητος/ Συμβούλιο Διοίκησης   τις αλλαγές εντοπίζει τα προσωπικά δεδομένα που έχει εγκριθεί η επικαιροποίηση τους ή/και συνεργάζεται με άλλες Διευθύνσεις (π.χ Τμήμα Δικτύων Διαδικτύου) ή τα τρίτα μέρη και προβαίνουν στην κατάλληλη αλλαγή, ώστε τα δεδομένα αυτά να διαγραφούν ή να διορθωθούν και οι δραστηριότητες επεξεργασίας των Διευθύνσεων να διεξάγονται με ακριβή δεδομένα.
Τέλος, μετά την ολοκλήρωση των αλλαγών, ο Υπεύθυνος Υλοποίησης αποστέλλει email προς τον Υπεύθυνο Προστασίας Δεδομένων ενημερώνοντάς τον για το ποια δεδομένα αλλάχθηκαν σε ποια αρχεία και παραθέτει τυχόν τεκμήρια (π.χ. ολοκλήρωσης διαγραφής παλαιών δεδομένων) που μπορούν να υποστηρίξουν τις αλλαγές. 
Ο Υπεύθυνος Προστασίας Δεδομένων ενημερώνει τη Σύγκλητο/ Συμβούλιο Διοίκησης για τις ενέργειες επικαιροποίησης.

